30.6.2012 Jurnalul Oficial al Uniunii Europene L 172/1 (Acte legislative) REGULAMENTE REGULAMENTUL (UE) NR. 529/2012 AL PARLAMENTULUI EUROPEAN ȘI AL CONSILIULUI din 13 iunie 2012 de abrogare a Regulamentului (CE) nr. 1342/2007 al Consiliului privind aplicarea unor restricţii asupra importurilor de anumite produse din oțel din Federația Rusă PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207, având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară ('), întrucât: (1) Acordul de parteneriat și cooperare de instituire a unui parteneriat între Comunitățile Europene şi statele membre ale acestora, pe de o parte, și Federația Rusă, pe de altă parte (?) (denumit în continuare „APC”) a intrat în vigoare la 1 decembrie 1997. (2) În conformitate cu articolul 21 alineatul (1) din APC, comerțul cu anumite produse din oțel este reglementat de titlul III al APC, cu excepția articolului 15, precum şi de dispozițiile unui acord privind regimurile cantitative. (!) Poziția Parlamentului European din 10 mai 2012 (nepublicată încă în Jurnalul Oficial) și Decizia Consiliului din 30 mai 2012. () JO L 327, 28.11.1997, p. 3. La 26 octombrie 2007, Comunitatea Europeană și Guvernul Federaţiei Ruse au încheiat un asemenea acord privind comerțul cu anumite produse din oțel (2) (denumit în continuare „acordul”). La 22 octombrie 2007, Consiliul a adoptat Regulamentul (CE) nr. 1342/2007 (*) în vederea punerii în aplicare a acordului. Acordul prevede că, în cazul în care Federația Rusă aderă la Organizația Mondială a Comerţului înainte de expirarea acordului, acordul se reziliază, iar limitele canti- tative, în consecință, sunt anulate la data aderării. La data aderării Federației Ruse la Organizaţia Mondială a Comerţului, Regulamentul de punere în aplicare a acordului nu va mai fi necesar. Prin urmare, Regula- mentul (CE) nr. 1342/2007 ar trebui abrogat de la acea dată, ADOPTĂ PREZENTUL REGULAMENT: Articolul 1 Regulamentul (CE) nr. 1342/2007 se abrogă. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. L 300, 17.11.2007, p. 52. L 300, 17.11.2007, p. 1.